News Update: Morgan Stanley เตือนแรงขายทำกำไรในตลาดหุ้นสหรัฐฯ หลังราคาไม่สอดคล้องความจริง คาดดัชนี S&P 500 ร่วง 4.7% สู่ระดับ 3,900 จุด ในสิ้นปีนี้ - FINNOMENA
Morgan Stanley ระบุ หุ้นสหรัฐฯ ไม่สนใจ Fed และความเป็นจริงของกำไร โดยพร้อมจะถูกเทขาย หลังราคาพุ่งก่อนที่ควรจะเป็นเพราะมองว่า Fed ค่อยๆ ชะลอการขึ้นดอกเบี้ยชั่วคราว
14 ก.พ. 2566

Morgan Stanley ระบุ หุ้นสหรัฐฯ ไม่สนใจ Fed และความเป็นจริงของกำไร โดยพร้อมจะถูกเทขาย หลังราคาพุ่งก่อนที่ควรจะเป็นเพราะมองว่า Fed ค่อยๆ ชะลอการขึ้นดอกเบี้ยชั่วคราว
ทีมนักกลงยุทธ์ของบริษัทที่นำโดย Michael Wilson กล่าวว่า ในขณะที่การขึ้นอัตราดอกเบี้ยเมื่อเร็วๆ นี้สนับสนุนความคิดที่ว่า Fed จะยังคงใช้นโยบายการเงินเข้มงวดต่อไป แต่ตลาดหุ้นกลับปฏิเสธที่จะยอมรับความเป็นจริงนี้
Michael Wilson คาดว่า ทั้งปัจจัยพื้นฐานที่ถดถอยลง การขึ้นดอกเบี้ยของ Fed รวมถึงการถดถอยของกำไร จะมาถึงพร้อมกัน และจะดันหุ้นไปสู่จุดต่ำสุดในฤดูใบไม้ผลินี้ เนื่องจากราคาไม่เชื่อมโยงกับความเป็นจริง
เมื่อสัปดาห์ที่แล้ว อัตราผลตอบแทนของธนบัตรอายุ 2 ปีของสหรัฐฯ สูงกว่าอัตราผลตอบแทน 10 ปีมากที่สุดนับตั้งแต่ช่วงต้นทศวรรษ 1980 ซึ่งเป็นสัญญาณบ่งชี้ถึงความเชื่อมั่นว่าเศรษฐกิจสามารถทนต่อการขึ้นดอกเบี้ยเพิ่มเติมได้ ในขณะเดียวกัน หุ้นสหรัฐฯ ได้เริ่มต้นปีอย่างแข็งแกร่งสุดในรอบปีเป็นประวัติการณ์
Morgan Stanley มองว่า รายงานตัวเลขเงินเฟ้อที่เพิ่มขึ้นมากกว่าคาด อาจเป็นตัวเร่งให้นักลงทุนกลับสู่ความเป็นจริง โดยนักวิเคราะห์คาดว่า เงินเฟ้อ ม.ค. ของสหรัฐฯ จะเพิ่มขึ้น 0.5% จากเดือนก่อนหน้า ซึ่งได้รับแรงหนุนจากราคาน้ำมันที่แพงขึ้น และอาจเป็นการเพิ่มขึ้นมากสุดในรอบ 3 เดือน
Michael Wilson คาดว่า สิ้นปีนี้ ดัชนี S&P 500 จะอยู่ที่ 3,900 จุด ซึ่งต่ำกว่าราคาปิดในวันศุกร์ (10 ก.พ.) ประมาณ 4.7% โดยต้องใช้เวลาอีกพอสมควรกว่าจะถึงจุดนี้ และคาดว่าหุ้นจะร่วงเมื่อประมาณการกำไรลดลง ก่อนจะดีดตัวขึ้นในช่วงครึ่งหลังของปี
บริษัทมองว่า ผลตอบแทนจากความเสี่ยงนั้นแย่พอๆ กับที่เคยเป็นมาในช่วงตลาดขาลง ความจริงสำหรับหุ้นคือ อนโยบายการเงินยังคงอยู่ในขอบเขตที่จำกัด ขณะที่กำไรเริ่มถดถอยแล้ว
อ้างอิง: https://www.bloomberg.com/news/articles/2023-02-13/morgan-stanley-s-wilson-says-stocks-ignore-fed-earnings-reality?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Morgan Stanley
News Update
ตลาดหุ้นสหรัฐฯ
หุ้นสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA